Efnahagsleg áhrif Eyjafjallagoss á ferðaþjónustu í héraði : viðhorf heimamanna
Ferðaþjónusta á Íslandi hefur vaxið ört síðustu ár. Ferðamenn koma hingað að miklu leiti vegna stórbrotinnar náttúru. Náttúran er þó óútreiknanleg og getur látið á sér kræla hvenær sem er. Í þessari rannsókn er horft til eldgossins í Eyjafjallajökli 2010 og leitað eftir viðhorfi valdra hagsmunaaðila á svæðinu á efnahagslegum áhrifum gossins á ferðaþjónustu á Suðurlandi. Spurt er, eru eldgos aðdráttarafl í ferðaþjónustunni eða valda þau óvissu varðandi framtíð ferðaþjónusta á þeim svæðum sem verða hvað verst úti? Tekin voru viðtöl við aðila sem urðu fyrir áhrifum af gosinu á einhvern hátt. Viðtölin voru hálfopin sem gaf kost á umræðum og nánari svörum frá viðmælendum. Helstu niðurstöður benda til þess að ferðamenn séu tilbúnir til þess að borga fyrir og leggja meira á sig til þess að komast nær eldgosinu, jafnvel tilbúnir til þess að leggja sig í líkamlega hættu. Eyjafjallagosið hefur verið notað í markaðssetningu á svæðinu, enda var mikið fjallað um það í fjölmiðlum á meðan á gosinu stóð og einnig eftir það. Viðmælendur voru sammála því að ferðaþjónusta á svæðinu, þ.e. Rangárþing eystra hefur aukist á svæðinu og er hægt að finna ferðatengda þjónustu á næstum hverjum sveitabæ í héraðinu. Fjallað er um þau áhrif sem gosið hafði á svæðið að mati viðmælanda í viðtölum og hvernig uppbygging á ferðaþjónustu hefur verið.
Ferðamálafræði, Eldgosið í Eyjafjallajökli, Ferðamenn, Náttúran
Networked Digital Library of Theses and Dissertations